CELEX: 32018R1472
Language: fi
Date: 2018-09-28 00:00:00
Title: Komission asetus (EU) 2018/1472, annettu 28 päivänä syyskuuta 2018, Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta kokkiniilin, karmiinihapon, karmiinien (E 120) osalta (ETA:n kannalta merkityksellinen teksti.)

3.10.2018   
               
               
                  FI
               
               
                  Euroopan unionin virallinen lehti
               
               
                  L 247/1
               
            
         KOMISSION ASETUS (EU) 2018/1472,
         annettu 28 päivänä syyskuuta 2018,
         Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta kokkiniilin, karmiinihapon, karmiinien (E 120) osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan ja 14 artiklan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (2)
                  
                  
                     Komission asetuksessa (EU) N:o 231/2012 (2) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
                  
               
                     (3)
                  
                  
                     Lisäaine kokkiniili, karmiinihappo, karmiinit (E 120) on aine, joka on asetuksen (EY) N:o 1333/2008 liitteen II mukaisesti hyväksytty käytettäväksi väriaineena useissa eri elintarvikkeissa.
                  
               
                     (4)
                  
                  
                     Asetuksen (EY) N:o 1333/2008 32 artiklan 1 kohdassa säädetään, että Euroopan elintarviketurvallisuusviranomainen, jäljempänä ’elintarviketurvallisuusviranomainen’, suorittaa uuden riskinarvioinnin kaikille elintarvikelisäaineille, jotka oli jo hyväksytty unionissa ennen 20 päivää tammikuuta 2009.
                  
               
                     (5)
                  
                  
                     Tätä varten komission asetuksella (EU) N:o 257/2010 (3) säädetään elintarvikelisäaineiden uudelleenarviointiohjelmasta; asetuksen mukaan väriaineiden uudelleenarviointi oli saatettava loppuun 31 päivään joulukuuta 2015 mennessä.
                  
               
                     (6)
                  
                  
                     Elintarviketurvallisuusviranomainen antoi 18 päivänä marraskuuta 2015 tieteellisen lausunnon kokkiniilin, karmiinihapon, karmiinien (E 120) käytöstä elintarvikelisäaineena (4). Elintarviketurvallisuusviranomainen totesi, että nyt käytössä olevien tietojen perusteella ei ole syytä tarkistaa E 120:n hyväksyttävää päiväsaantia (ADI-arvoa) ja että täsmennetyt altistusarvot ovat alle ADI-arvon kaikilla väestöryhmillä. Elintarviketurvallisuusviranomainen suositteli kuitenkin nykyisen nimikkeen ”kokkiniili, karmiinihappo, karmiinit” tarkistamista siten, että se kuvaisi täsmällisemmin elintarvikelisäaineena käytettyä ainetta, sekä ajantasaistamaan eritelmät huomiotta jätettävän aineen prosenttiosuuden, myrkyllisten aineiden enimmäisrajojen sekä valkuaispitoisten yhdisteiden esiintymisen osalta.
                  
               
                     (7)
                  
                  
                     Asetuksen (EY) N:o 1333/2008 10 artiklan 3 kohdan mukaan unionissa hyväksyttyjen elintarvikelisäaineiden luetteloa on muutettava Euroopan parlamentin ja neuvoston asetuksessa (EY) N:o 1331/2008 (5) tarkoitetun menettelyn mukaisesti.
                  
               
                     (8)
                  
                  
                     Asetuksen (EY) N:o 1331/2008 3 artiklan 1 kohdassa säädetään, että unionissa hyväksyttyjen elintarvikelisäaineiden luettelo voidaan saattaa ajan tasalle joko komission aloitteesta tai asiaa koskevan hakemuksen johdosta.
                  
               
                     (9)
                  
                  
                     Sen vuoksi on aiheellista muuttaa asetuksen (EY) N:o 1333/2008 liitettä II sekä asetuksen (EU) N:o 231/2012 liitettä.
                  
               
                     (10)
                  
                  
                     Kohtuullinen määräaika on tarpeen ennen kuin muutoksia ryhdytään soveltamaan, jotta elintarvikealan toimijoilla on mahdollisuus täyttää tässä asetuksessa säädetyt uudet vaatimukset.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan kaikki asetuksen (EY) N:o 1333/2008 liitteessä II olevat maininnat aineesta ”E 120 kokkiniili, karmiinihappo, karmiinit” ilmaisulla ”E 120 karmiinihappo, karmiini”.
         
         
            2 artikla
            Muutetaan asetuksen (EU) N:o 231/2012 liite tämän asetuksen liitteen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 23 päivästä lokakuuta 2019 alkaen.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä syyskuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 354, 31.12.2008, s. 16.
         
            (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
         
            (3)  Komission asetus (EU) N:o 257/2010, annettu 25 päivänä maaliskuuta 2010, hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti (EUVL L 80, 26.3.2010, s. 19).
         
            (4)  EFSA Journal 2015; 13(11):4288.
         
            (5)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
      
      
         
            LIITE
            Korvataan asetuksen (EU) N:o 231/2012 liitteessä kohta ”E 120 kokkiniili, karmiinihappo, karmiinit” seuraavasti:
            
               
                           ”E 120 KARMIINIHAPPO, KARMIINIT
                           
                        
                     
                           
                              Synonyymit
                           
                        
                        
                           CI Natural Red 4
                        
                     
                           
                              Määritelmä
                           
                        
                        
                           Karmiinihappo saadaan kokkiniilin vesi-, vesi-alkoholi- tai alkoholiuutteista. Kokkiniili koostuu lajin Dactylopius coccus Costa kuivatuista naaraspuolisista hyönteisistä.
                           Karmiinit ovat karmiinihapon alumiinilakkoja, joissa alumiinia ja karmiinihappoa ajatellaan olevan läsnä molaarisessa suhteessa 1:2.
                           Värjäävä ainesosa on karmiinihappo. Vähäisiä määriä sen aminoitua muotoa 4-aminokarmiinihappo saattaa myös esiintyä.
                           Kaupallisissa tuotteissa värjäävä ainesosa karmiinihappo voi esiintyä yhdessä ammonium-, kalsium-, kalium- tai natriumkationien kanssa, yksin tai yhdistyneenä, ja näitä kationeja voi esiintyä myös ylimäärin. Kaupalliset tuotteet voivat sisältää myös valkuaispitoista ainesta, joka on peräisin käytetystä hyönteisestä.
                        
                     
                           Väri-indeksinumero
                        
                        
                           75470
                        
                     
                           Einecs
                        
                        
                           Karmiinihappo: 215-023-3; karmiinit: 215-724-4
                        
                     
                           Kemiallinen nimi
                        
                        
                           7-β-D-glukopyranosyyli-3,5,6,8-tetrahydroksi-1-metyyli-9,10-dioksoantraseeni-2-karboksyylihappo (karmiinihappo); karmiini on tämän hapon hydratoitu alumiinikelaatti
                        
                     
                           Kemiallinen kaava
                        
                        
                           C22H20O13 (karmiinihappo)
                        
                     
                           Molekyylipaino
                        
                        
                           492,39 (karmiinihappo)
                        
                     
                           Pitoisuus
                        
                        
                           Vähintään 90 % karmiinihappoa; vähintään 50 % karmiinihappoa kelaateissa.
                        
                     
                           
                              Kuvaus
                           
                        
                        
                           Punaisesta tummanpunaiseen, mureneva kiinteä aine tai jauhe
                        
                     
                           
                              Tunnistaminen
                           
                        
                        
                            
                        
                     
                           Spektrometria
                        
                        
                           Karmiinihappo:
                           
                                        
                                    
                                    
                                       Absorbanssimaksimi ammoniakin vesiliuoksessa noin 518 nm:ssä
                                    
                                 
                                        
                                    
                                    
                                       Absorbanssimaksimi laimeassa suolaliuoksessa noin 494 nm:ssä
                                    
                                 
                                        
                                    
                                    
                                       E 1 %/1 cm laimeassa suolahappoliuoksessa on korkeimmassa arvossaan 139 noin 494 nm:ssä
                                    
                                 4-aminokarmiinihappo:
                           
                                        
                                    
                                    
                                       Absorbanssimaksimi ammoniakin vesiliuoksessa 535 nm:ssä
                                    
                                 
                                        
                                    
                                    
                                       Absorbanssimaksimi laimeassa suolaliuoksessa 530 nm:ssä
                                    
                                 
                                        
                                    
                                    
                                       E 1 %/1 cm ammoniakin vesiliuoksessa on korkeimmassa arvossaan 260 noin 535 nm:ssä, kun pH on 9,5
                                    
                                 Kaupallisissa tuotteissa karmiinihappo voidaan erottaa amiinistaan HPLC-menetelmällä
                        
                     
                           
                              Puhtaus
                           
                        
                        
                            
                        
                     
                           Liuotinjäämät
                        
                        
                           Etanoli:
                           Metanoli:
                        
                        
                           Enintään 150 mg/kg
                           Enintään 50 mg/kg
                        
                     
                           Kokonaistuhka
                        
                        
                           Karmiinihappo:
                           Karmiini:
                        
                        
                           Enintään 5 %
                           Enintään 12 %
                        
                     
                           Proteiini (N × 6,25)
                        
                        
                           Karmiinihappo:
                           Karmiini:
                        
                        
                           Enintään 2,2 %
                           Enintään 25 %
                        
                     
                           4-aminokarmiinihappo
                        
                        
                           Enintään 3 % suhteessa karmiinihappoon
                        
                     
                           Laimennettuun ammoniakkiin liukenematon aines
                        
                        
                           Karmiini: Enintään 1 %
                        
                     
                           Arseeni
                        
                        
                           Enintään 1 mg/kg
                        
                     
                           Lyijy
                        
                        
                           Enintään 1,5 mg/kg
                        
                     
                           Elohopea
                        
                        
                           Enintään 0,5 mg/kg
                        
                     
                           Kadmium
                        
                        
                           Enintään 0,1 mg/kg
                        
                     
                           
                              Mikrobiologiset vaatimukset
                           
                        
                        
                            
                        
                     
                           
                              Salmonella spp.
                        
                        
                           Ei saa esiintyä 10 grammassa
                        
                     
                  
                     Tämän värin alumiinilakkojen käyttö on sallittu
                  .”